Oleg Bazilevich

Oleg Petrovich Bazilevich ( 6-iyul 1938-yil, Kiyev – 16-oktyabr 2018-yil, Kiyev) – sovet va ukrainalik futbolchi va futbol murabbiyi. Pedagogika fanlari nomzodi. Metodist. Valeriy Lobanovskiy bilan birgalikda yuqori malakali futbolchilarni tayyorlash tizimini ishlab chiqdi va joriy qildi. Futbol strategiyasi va taktikasini ishlab chiqish muallifi. SSSR va Ukrainada xizmat koʻrsatgan murabbiy.

Biografiyasi 
Uzoq vaqt davomida „Dinamo Kiyev“ jamoasida Valeriy Lobanovskiy bilan oʻynagan. Futbolchilik faoliyatini „Shaxtyor“da yakunladi. Xuddi shu klubda u oʻzining birinchi murabbiylik muvaffaqiyatlariga erishdi va mustahkam jamoani yaratgan. Bazylevich-Lobanovskiy dueti 1966-yilgi turnirda jamoaning 29 ta golidan 11 tasini kiritgan.

1974-yilda Lobanovskiy tomonidan Kiyevning „Dinamo“ jamoasiga taklif qilingan. Uch yil ichida „Dinamo“ murabbiylik tandemi Yevropa kubogi arenasida birinchi marta yuqori gʻalabalarga erishgan. 1976-yilda „Dinamo“ va terma jamoa muvaffaqiyatsiz oʻynashi natijasida Bazilevich jamoani tark etgan.

Minskning „Dinamo“ klubida ikki mavsum oʻtkazgan Bazilevich, 1979-yilda Toshkentning „Paxtakor“ klubiga oʻtgan. Oʻsha yili „Paxtakor“ jamoasi deyarli toʻliq tarkibda Dneprodzerjinsk osmonida halokatga uchragan edi. Bazilevichning oʻzi tasodifan bu reysga chiqmadi. U oliy liga boshqa klublaridan futbolchilarni „Paxtakor“ga taklif qilishga yordam bergan. Biroq, yangi mavsumda jamoada qolmadi.

MHSKda muvaffaqiyatga erisha olmadi, keyinchalik jamoaga „soyali sport iqtisodiyoti“ning salbiy oqibatlari toʻsqinlik qilganini tan oldi. Avvaliga ishlar yaxshi ketayotgandi: 1980-yilda klub 5-oʻrinni egalladi (soʻnggi 10 yil ichida birinchi marta) va keyingi yili yana Yevropa musobaqalarida oʻynadi. 1981-yilda jamoa 6-oʻrinni egalladi. 1982-yildayoq, jamoa muvaffaqiyatsiz oʻynay boshladi va deyarli darhol turnir jadvalining pastiga tushib ketdi. Iyul-avgust oylari oxirida 8 oʻyin davomida gʻalaba qozona olmadi. 3-sentabr kuni Kiyevning „Dinamo“ klubi bilan durang oʻynagach, Bazilevich ishdan boʻshatildi.

CSKAdan keyin Bazilevich vaqtining bir qismini dissertatsiya yozishga bagʻishlagan. 1984-yilda „Zarya Voroshilovgrad“ jamoasining taklifini qabul qildi va keyinchalik bu ishi xato ekanligini tan olgan. 1992-yil oktyabr oyida Ukraina terma jamoasi bosh murabbiyi boʻldi, ammo jamoa bilan katta muvaffaqiyatlarga erisha olmagan. 1998-yildan 2001-yilgacha milliy terma jamoalar bilan ishlagan UFF qoʻmitasini boshqargan.

2017-yil yanvar oyida Bazilevich koʻp yillar davomida kurashib kelgan Parkinson kasalligiga chalingani haqida xabarlarlar paydo boʻlgan. 2018-yil 16-oktyabrda Kiyevda vafot etdi. 18-oktyabr kuni Baykov qabristonining markaziy xiyoboniga dafn qilingan.

Mukofotlar 

 SSSR chempioni: 1961 (oʻyinchi), 1974, 1975 (murabbiy)
 SSSR chempionatining kumush medallari: 1960, 1965 (oʻyinchi)
 Sovet Kubogi: 1964 (futbolchi), 1974 (murabbiy)
 Kubok egalari kubogi: 1975 (murabbiy)
 UEFA Superkubogi: 1975 (murabbiy)
 Olimpiada bronza medali: 1976 (murabbiy)

Manbalar

Havolalar 
 Career overview at FFU official web-site 

1938-yilda tugʻilganlar
2018-yilda vafot etganlar
SSSR erkak futbolchilari
Ukrainalik erkak futbolchilar
Futboldagi erkak hujumchilar
Dinamo Kiyev futbolchilari
FC Chornomorets Odesa futbolchilari
Shaxtyor Donetsk futbolchilari
SSSR Oliy ligasi futbolchilari
SSSR futbol murabbiylari
Ukraina murabbiylari
Paxtakor futbol klubi murabbiylari
Sovet Ittifoqi milliy futbol terma jamoasi murabbiylari
PFC CSKA Moskva murabbiylari
Alifbo boʻyicha sportchilar